Tá na hiriseoirí ar aon intinn go bhfuil an-seans ag duine de bheirt Ghaillimheach ar an ngradam i mbliana, Joe Canning agus Pádraig Mannion. Bhí Cian Lynch, Graham Mulcahy, Declan Hannon, Aaron Gillane agus John Conlon á lua chomh maith, ach is é Lynch atá ainmnithe ar ghearrliosta an choiste. Anuraidh, ba é Joe Canning a fuair an duais agus cé go bhfuil an-mheas agam air, cheapas féin go raibh an t-ádh leis an uair sin. I mbliana sheas sé amach mar cheannaire agus é ag imirt ar fud na páirce agus bheinn ag ceapadh gurb eisean an t-imreoir is mó a bhfuil gradam na bliana seo tuillte aige.